Відзімонт (імя)

**Відзімонт** (*Відзімунд*, *Відмунд*, *Відмунт*) — мужчынскае імя і вытворнае ад яго прозьвішча **Ві́дмант**.

## Паходжаньне

Відумунд, Відзімунд, Відмунд або Відзімунт, пазьней Відымонд (*Widumunduz, Widimund, Vidmund, Widmund, Vidhmund, Widimunt, Widimond) — імя германскага паходжаньня. Іменная аснова -від- (імёны ліцьвінаў Відзіман, Мельвід, Торвід; германскія імёны Widiman, Melvid, Torvid) паходзіць ад гоцкага wida 'повязь, злучэньне, моцнасьць' або ад гоцкага і германскага widus 'дрэва', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Відзімонт азначае «моц гарлівасьці» (тое ж, што і імя Монтвід).

Адпаведнасьць імя Відмант германскаму імю Witmund сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў. Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — таксама сьцьвердзіў амэрыканскі лінгвіст Альфрэд Зэн.

Варыянты імя ў гістарычных крыніцах: *Wyndimund* або *Видимонтъ* (Летапісец вялікіх князёў літоўскіх); *Widmund* (Раўданскі рукапіс); *в [[Лейпуны|Лепуньскомъ]] повете… пустовщыны на имя [[Вігайла (імя)|Викгелишки]], а Видмонтишки* (10 чэрвеня 1511 году); *Хрщон Видимонтовичъ*, *Петко Видмонтович*, *Ян Видмонтовичъ*, *Юц Видмонтовичъ* (1528 год); *Видмонт [[Мажэйка (імя)|Можейкович]]* (1537 год); *панъ Елияшъ Видмонтъ* (28 лістапада 1554 году); *Vidimundus* (Альбэрт Каяловіч, 1650 год); *Jerzy Widmont* (19 красавіка 1655 году); *Stanisław Widmund Widymowski* (1688 год паводле выданьня 1839 году); *frater Raphael Widmunt, clericus, obiit [[Пінск|Pinsci]]* (17 верасьня 1742 году); *Andrzey Widmont Sędzia Kapturowy Powiatu Oszm.*, *Ierzy Widmont* (1764 год); *Bonifacy Widmont* (1765 год); *Izydor Widmuntt* (1837 год); *Widmontt* (1840 год); *Иванъ Видмонт* (1853 год); *Антон Видмонтъ* (1890 год); *Stefania Widmunt (Modzelewska) i Izydor Widmunt* (1879—1880 гады).

## Носьбіты
* Відмунд (паводле Раўданскага рукапісу) — бортнік з Курляндыі швэдзкага паходжаньня, бацька першай жонкі вялікага князя літоўскага Гедзіміна Віды
* Відзімонт ( 1382) — літоўскі баярын
* Хршчон Відзімонтавіч — вількійскі баярын, які ўпамінаецца ў попісе войска Вялікага Княства Літоўскага 1528 году
* Пецька Відмонтавіч — паюрскі баярын, які ўпамінаецца ў попісе войска ВКЛ 1528 году
* Ян Відмонтавіч — шоўданскі баярын, які ўпамінаецца ў попісе войска ВКЛ 1528 году
* Юць Відмонтавіч — жаранскі баярын, які ўпамінаецца ў попісе войска ВКЛ 1528 году
* Ян Відмонтавіч — кельмаўскі баярын, які ўпамінаецца ў попісе войска ВКЛ 1528 году
* Абрам Рыгоравіч Пацовіч Відмантовіч — расенскі зямянін, які ўпамінаецца ў 1590 годзе
* Баніфацы Відмант — шляхціч Полацкага ваяводзтва, які ўпамінаецца ў попісе 1765 году

У канцы XVIII ст. на гістарычнай Полаччыне адзначаўся шляхецкі род Відзьмунтаў.

Відманты — парафіяне касьцёла ў Будславе на 1853 год.

Відманты — літоўскі шляхецкі род зь Віленскага павету.

Відманты (Widmont) — літоўскі шляхецкі род з Троцкага павету.

Пацы-Відманты — літоўскі шляхецкі род.

У 1970-я гады ў Абольцах адзначалася прозьвішча Відмант.

У актах Вялікага Княства Літоўскага ўпамінаўся маёнтак Відзімонты (*Видимонты*) каля Жаранаў.

У былым Жамойцкім старостве існуе вёска Відманты.

## Глядзіце таксама
* Від
* Мунд

## Заўвагі

## Крыніцы

## Літаратура
* 

Катэгорыя:Мужчынскія імёны